rejauldu/bengali-wikipedia huggingface dataset:
আগরপাড়া রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ - রানাঘাট রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার আগরপাড়ায় অবস্থিত।   অবস্থান  আগরপাড়া রেলওয়ে স্টেশন উত্তর চব্বিশ পরগণা জেলার বেলঘরিয়ায় অবস্থিত। এই স্টেশন থেকে পরবর্তী স্টেশন হল - সোদপুর রেলওয়ে স্টেশন এবং পূর্ববর্তী স্টেশন হল - বেলঘরিয়া রেলওয়ে স্টেশন।   ইতিহাস  শিয়ালদহ থেকে রানাঘাট পর্যন্ত ইস্টার্ন বেঙ্গল রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়।   রেলপথ  আগরপাড়া রেলওয়ে স্টেশনটি কলকাতা জেলা, উত্তর চব্বিশ পরগণা জেলা ও নদীয়া জেলার মধ্যে বিস্তৃত শিয়ালদহ রামাঘাট রেলপথের মধ্যে অবস্থিত। এই রেলপথে শিয়ালদহ থেকে নৈহাটি জংশন পর্যন্ত ৪ টি এবং নৈহাটি জংশন-রাণাঘাট পর্যন্ত বর্তমানে দুটি ট্র্যাক রয়েছে।   শিয়ালদহ - রাণাঘাট রেলপথের অন্তর্গত এই স্টেশনের ট্র্যাকটি সি-শ্রেনির ট্র্যাক হিসাবে শ্রেণীবদ্ধ করা হয়েছে, যা গতির শ্রেণিবিন্যাস নয়, তবে মহানগর এলাকার শহরতলি রেল পরিষেবার জন্য ব্যবহৃত হয়।    পরিকাঠামো  স্টেশনটির পরিকাঠাম ভূমিগত। এই স্টেশনে ৪ টি প্ল্যাটফর্ম রয়েছে। আগরপাড়া রেলওয়ে স্টেশনে ৪ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  আগরপাড়া রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ  আগরপাড়া রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৬৩-১৯৬৫ সালে এই রেলপথে বৈদ্যুতীকরণের কাজ সম্পূর্ণ হয়েছিল।   রেল পরিষেবা  এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা রানাঘাট, কল্যাণী সীমান্ত, গেদে এবং শিয়ালদা ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।   প্রশাসন ও নিরাপত্তার ব্যবস্থা  আগরপাড়া রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।   তথ্যসূত্র    বহিঃসংযোগ   বিষয়শ্রেণী:উত্তর চব্বিশ পরগনা জেলার রেলওয়ে স্টেশন বিষয়শ্রেণী:১৮৬২-এ চালু রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:কলকাতার পরিবহন বিষয়শ্রেণী:১৮৬২-এ ভারতে চালু রেলওয়ে স্টেশন
রুমা সদর বাংলাদেশের বান্দরবান জেলার অন্তর্গত রুমা উপজেলার একটি ইউনিয়ন।   আয়তন  রুমা সদর ইউনিয়নের আয়তন ৩২,৬৪০ একর (১৩২.০৯ বর্গ কিলোমিটার)।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ১৪,৬৩৫জন। এর মধ্যে ৬,৪৮৪জন বৌদ্ধ, ৪,৫৩০জন খ্রিস্টান, ২,২৪৭জন মুসলিম, ৫৩৪জন হিন্দু ও ৮৪০জন অন্যান্য ধর্মের অনুসারী।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  রুমা উপজেলার মধ্যাংশে রুমা সদর ইউনিয়নের অবস্থান। রুমা উপজেলা সদর এ ইউনিয়নে অবস্থিত। এ ইউনিয়নের দক্ষিণে রেমাক্রীপ্রাংসা ইউনিয়ন ও গ্যালেংগ্যা ইউনিয়ন, পশ্চিমে গ্যালেংগ্যা ইউনিয়ন ও রোয়াংছড়ি উপজেলার তারাছা ইউনিয়ন, উত্তরে পাইন্দু ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন অবস্থিত।   প্রশাসনিক কাঠামো  রুমা সদর ইউনিয়ন রুমা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রুমা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।   শিক্ষা ব্যবস্থা  ২০১১ সালের আদমশুমারি অনুযায়ী রুমা সদর ইউনিয়নের সাক্ষরতার হার ৩৮.৮%। এ ইউনিয়নে ১টি কলেজ, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১৪টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  রুমা সাংগু সরকারি কলেজ  মাধ্যমিক বিদ্যালয়  রুমা উপজাতীয় আবাসিক উচ্চ বিদ্যালয়  রুমা সরকারি উচ্চ বিদ্যালয়  নিম্ন মাধ্যমিক বিদ্যালয়  রুমা নিম্ন মাধ্যমিক বিদ্যালয়  প্রাথমিক বিদ্যালয়  কংগোপাড়া সরকারি প্রাথমিক বিদ্যালয়  তমবিলপাড়া সরকারি প্রাথমিক বিদ্যালয়  নাইতংপাড়া সরকারি প্রাথমিক বিদ্যালয়  পলিকাপাড়া সরকারি প্রাথমিক বিদ্যালয়  ফুংআলপাড়া সরকারি প্রাথমিক বিদ্যালয়  বগামুখপাড়া সরকারি প্রাথমিক বিদ্যালয়  বাচারদেউপাড়া সরকারি প্রাথমিক বিদ্যালয়  বেথেলপাড়া সরকারি প্রাথমিক বিদ্যালয়  মিনঝিরিপাড়া সরকারি প্রাথমিক বিদ্যালয়  রুমা বাজার আদর্শ সরকারি প্রাথমিক বিদ্যালয়  সানকুপপাড়া সরকারি প্রাথমিক বিদ্যালয়  সামাখালপাড়া সরকারি প্রাথমিক বিদ্যালয়  সেংগুমপাড়া সরকারি প্রাথমিক বিদ্যালয়  সোনাইসেকদুপাড়া সরকারি প্রাথমিক বিদ্যালয়   যোগাযোগ ব্যবস্থা  রুমা সদর ইউনিয়নে যোগাযোগের প্রধান সড়ক হল বান্দরবান-রুমা সড়ক। প্রধান যোগাযোগ মাধ্যম চাঁদের গাড়ি।   খাল ও নদী  রুমা সদর ইউনিয়নের মধ্য দিয়ে প্রবাহিত হচ্ছে সাঙ্গু নদী।   হাট-বাজার  রুমা সদর ইউনিয়নের প্রধান হাট-বাজার হল রুমা বাজার।   জনপ্রতিনিধি   বর্তমান চেয়ারম্যান: শৈমং মার্মা   আরও দেখুন   রুমা উপজেলা  রুমা থানা  বান্দরবান জেলা   তথ্যসূত্র    বহিঃসংযোগ   বিষয়শ্রেণী:রুমা উপজেলার ইউনিয়ন
থাম্ব| জিএডিট-এ আইবাস অ্যান্টি অ্যান্টি () জাপানি ভাষার জন্য ইউনিক্স-সদৃশ সিস্টেমের জন্য একটি ইনপুট পদ্ধতি সম্পাদক ব্যাকএন্ডের জন্য একটি প্যাকেজ। এটি ভাষার নিয়ম অনুযায়ী হিরাগানাকে কাঞ্জিতে রূপান্তর করতে পারে। একটি পূর্ব রূপান্তর পর্যায় হিসাবে, লাতিন অক্ষর (রোমাজি) হিরাগানা ইনপুট করতে ব্যবহার করা যেতে পারে। অ্যান্টি সাধারণত আইবাস, এফসিআইটিএক্স বা এসসিআইএমের মতো একটি ইনপুট মেথড ফ্রেমওয়ার্কের সাথে ব্যবহার করা হয়।  ২০১৪ সালের জানুয়ারীর হিসাব অনুযায়ী, ibus-anthy পরিপক্ক এবং স্থিতিশীল। এবং লিব্রাঅফিস সংস্করণ ৪.১-এ একটি মার্কিন ইংরেজি স্থানীয় লিব্রাঅফিস ইনস্টলেশনে একটি মার্কিন কীবোর্ডে রোমাজি টাইপ করে জাপানি নথিগুলি লিখতে ব্যবহার করা যেতে পারে। রোমাজিকে অন-দ্য-ফ্লাই হিরাগানায় রূপান্তরিত করা হয় এবং হিরাগানাকে একইভাবে বিকল্পভাবে কাঞ্জিতে রূপান্তরিত করা হয়, নির্বাচনের জন্য উপস্থাপিত একাধিক কাঞ্জি সমতুল্য। ইন্টারফেসটি লিব্রাঅফিসে ভালোভাবে সংহত করা হয়েছে।  অ্যান্টি হল গ্নু জিপিএল সংস্করণ ২-এর অধীনে প্রকাশিত বিনামূল্যের সফটওয়্যার।  রেভ্যুলুশনারি গার্ল উটেনা নামের অ্যানিমের একটি চরিত্র "অ্যান্টি হিমেমিয়া"-এর নামে ইনপুট পদ্ধতিটির নামকরণ করা হয়েছে।   তথ্যসূত্র    বহিঃসংযোগ   হেকে প্রজেক্ট, যার অধীনে অ্যান্টি তৈরি করা হয়েছে   Winঅ্যান্টি, একটি উইন্ডোজ - অ্যান্টির জন্য ফ্রন্ট-এন্ড   osdn.jp-এ অ্যান্টি  গিটহাবে ibus-anthy  বিষয়শ্রেণী:জাপানি লিখন পদ্ধতি
গোলাম রব্বানী ছোটন (জন্ম: ২ জুলাই ১৯৬৮; গোলাম রব্বানী নামে সুপরিচিত) হলেন একজন বাংলাদেশী ফুটবল ম্যানেজার এবং সাবেক ফুটবল খেলোয়াড়। তিনি বর্তমানে বাংলাদেশ সেনাবাহিনী ফুটবল দলের ম্যানেজারের দায়িত্ব পালন করছেন। তিনি বাংলাদেশ জাতীয় মহিলা দল এবং বাংলাদেশের বয়সভিত্তিক নারী দলের সাবেক প্রধান কোচের দায়িত্ব পালন করেছিলেন। ছোটন তার খেলোয়াড়ি জীবনের অধিকাংশ সময় ফকিরেরপুল এবং আরামবাগের হয়ে একজন রক্ষণভাগের খেলোয়াড় হিসেবে খেলেছেন।  ক্লাব ক্যারিয়ার ১৯৮৩–৮৪ মৌসুমে, বাংলাদেশী ক্লাব বাসাবোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৩ মৌসুম অতিবাহিত করেছিলেন। অতঃপর ১৯৮৭–৮৮ মৌসুমে তিনি ফকিরেরপুলে যোগদান করেছিলেন। ফকিরেরপুলে ৩ মৌসুম অতিবাহিত করার পর ওয়ারীর সাথে চুক্তি স্বাক্ষর করেছিলেন। পরবর্তীকালে, তিনি ফকিরেরপুল এবং আরামবাগের হয়ে খেলেছিলেন। সর্বশেষ ২০০১–০২ মৌসুমে, তিনি আরামবাগ হতে বিআরটিসিতে যোগদান করেছিলেন; বিআরটিসির হয়ে মাত্র ১ মৌসুম খেলার পর তিনি অবসর গ্রহণ করেছিলেন।  ম্যানেজারিয়াল ক্যারিয়ার ১৯৯৩ সালে, ছোটন বাংলাদেশী ফুটবল ক্লাব টিএন্ডটির ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। টিএন্ডটির হয়ে মাত্র ১ মৌসুম ম্যানেজারের দায়িত্ব ছাড়ার পর ১৯৯৬–৯৭ মৌসুমে তিনি পুনরায় টিএন্ডটির ম্যানেজারের দায়িত্ব গ্রহণ করেছেন, দ্বিতীয় বার তিনি টিএন্ডটির ম্যানেজার হিসেবে প্রায় ১০ মৌসুম অতিবাহিত করেছেন। অতঃপর তিনি দিপালীতে ম্যানেজার হিসেবে যোগদান করেন। ২০০৯ সালে বাংলাদেশ জাতীয় মহিলা দলের ম্যানেজারের দায়িত্বের পাশাপাশি বাংলাদেশ মহিলা অনূর্ধ্ব-২০ দলের ম্যানেজারের দায়িত্ব গ্রহণ করেছেন। পরবর্তীতে তিনি বাংলাদেশ মহিলা অনূর্ধ্ব-১৪ এবং বাংলাদেশ মহিলা অনূর্ধ্ব-১৭ দলের ও ম্যানেজারের দায়িত্ব গ্রহণ করেছেন। ম্যানেজার হিসেবে, ছোটন এপর্যন্ত ৭টি শিরোপা জয়লাভ করেছেন, যার মধ্যে ২০১৮ সাফ অনূর্ধ্ব-১৮ মহিলা চ্যাম্পিয়নশিপ এবং ২০২২ সাফ মহিলা চ্যাম্পিয়নশিপের শিরোপা জয় অন্যতম। ২০২৩ সালের ২৬ মে, গোলাম রব্বানী ছোটন চমকপ্রদ খবর নিয়ে এসেছিলেন কারণ তিনি মে মাসের শেষে মহিলা দলের প্রধান কোচের দায়িত্ব থেকে সরে দাঁড়ানোর সিদ্ধান্ত নিয়েছিলেন। এরপর তিনি বাংলাদেশ সেনাবাহিনী ফুটবল দলের ম্যানেজার হিসেবে দায়িত্ব নেন।  প্রারম্ভিক জীবন গোলাম রব্বানী ছোটন ১৯৬৮ সালের ২রা জুলাই তারিখে বাংলাদেশের বগুড়ায় জন্মগ্রহণ করেছেন এবং তার শৈশব সেখানে অতিবাহিত করেছেন।  অর্জন ম্যানেজার সাফ মহিলা চ্যাম্পিয়নশিপ বিজয়ী (১) : ২০২২ রানার-আপ (১) : ২০১৬ দক্ষিণ এশীয় গেমস ব্রোঞ্জ পদক (২) : ২০১০, ২০১৬ সাফ অনূর্ধ্ব-১৯ মহিলা চ্যাম্পিয়নশিপ বিজয়ী (১) : ২০২১ সাফ অনূর্ধ্ব-১৮ মহিলা চ্যাম্পিয়নশিপ বিজয়ী (১) : ২০১৮ বঙ্গমাতা অনূর্ধ্ব-১৯ নারী আন্তর্জাতিক গোল্ডকাপ বিজয়ী (১) : ২০১৯ সাফ অনূর্ধ্ব-১৫ মহিলা চ্যাম্পিয়নশিপ বিজয়ী (১) : ২০১৭ রানার-আপ (২) : ২০১৮, ২০১৯ এএফসি অনূর্ধ্ব-১৪ নারী আঞ্চলিক চ্যাম্পিয়নশিপ – দক্ষিণ এবং মধ্য বিজয়ী (২) : ২০১৫, ২০১৬  তথ্যসূত্র  বহিঃসংযোগ   গ্লোবাল স্পোর্টস অ্যাকটিভে গোলাম রব্বানী ছোটন   সকারওয়েতে গোলাম রব্বানী ছোটন   বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বগুড়া জেলার ব্যক্তি বিষয়শ্রেণী:বাংলাদেশী ফুটবল ম্যানেজার বিষয়শ্রেণী:ফকিরেরপুল ইয়ংমেন্স ক্লাবের ফুটবলার বিষয়শ্রেণী:আরামবাগ ক্রীড়া সংঘের ফুটবলার বিষয়শ্রেণী:টাঙ্গাইল জেলার ব্যক্তি বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:বাংলাদেশ জাতীয় নারী ফুটবল দল
left|45px|link=|alt=থামুন হাত আপনার এই আলাপ পাতাটি সম্পাদনা করার ক্ষমতা বাতিল করা হয়েছে কারণ একজন প্রশাসক আপনার আলাপ পাতার সম্পাদনাগুলি অনুপযুক্ত ও/বা বিঘ্নকারী হিসেবে চিহ্নিত করেছেন। ([ বাধাদান লগ] • [ সক্রিয় বাধা] • [ বৈশ্বিক বাধা] • স্বয়ংক্রিয় বাধা • অবদান • অপসারিত অবদান • [ অপব্যবহার ছাঁকনি লগ] • [ সৃষ্টি লগ] • বাধাদান সেটিং পরিবর্তন • [ বাধা তুলুন] • [}} ব্যবহারকারী পরীক্ষণ] ([ লগ]))   আপনি যদি মনে করেন যে আপনার কাছে বাধা তোলার ভালো কারণ রয়েছে, তবে অনুগ্রহ করে wikipedia-bn-adminslists.wikimedia.org ঠিকানায় প্রশাসকদের কাছে ইমেইল করুন।{{safesubst:#if:||}}
এইচ আজমল খান ছিলেন একজন ভারতীয় রাজনীতিবিদ এবং তামিলনাড়ু থেকে নির্বাচিত সাবেক সংসদ সদস্য। তিনি ১৯৬৭ নির্বাচনে পেরিয়াকুলাম আসন থেকে স্বতন্ত্র প্রার্থী হিসাবে লোকসভায় নির্বাচিত হয়েছিলেন। Volume I, 1967 Indian general election, 4th Lok Sabha   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:তামিলনাড়ুর লোকসভা সদস্য বিষয়শ্রেণী:চতুর্থ লোকসভার সদস্য বিষয়শ্রেণী:স্বতন্ত্র পার্টির রাজনীতিবিদ বিষয়শ্রেণী:তামিলনাড়ুর রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি)  en:H. Ajmal Khan
নীলজা ওয়াংমো (জন্ম আনুমানিক ১৯৭৯) একজন ভারতীয়, তিনি একটি রেস্তোরাঁর মালিক এবং উত্তর ভারতের লাদাখ অঞ্চলের স্থানীয় খাবারের প্রতি অনুরাগী। ২০১৯ সালে তাঁর কাজ ভারতের নারীদের জন্য সর্বোচ্চ পুরস্কার - নারী শক্তি পুরস্কারের মাধ্যমে স্বীকৃত হয়েছিল।   জীবন  বাবা মারা যাওয়ার পর ১৯৭৯ সাল নাগাদ আলচিতে নীলজা ওয়াংমোর জন্ম। তাঁর মায়ের মা-বাবা তাঁকে নিয়ে যান এবং পাহাড়ের কোলে "স্টক " নামক একটি গ্রামে তিনি লালিত-পালিত হন। তাঁর মা কম বেতনে একটি এনজিওতে কাজ করতেন এবং নীলজা একটি মিশনারি স্কুলে পড়াশোনা করতেন। টাকা-পয়সার অভাবের জন্য কলেজে ভর্তি হয়েও তিনি পড়া চালাতে পারেন নি। তাঁর বাবার পরিবারের কারণে বাবার বাড়িতে তাঁর প্রবেশাধিকার ছিল না। তাঁর মায়ের বাবা আলচিতে তাঁদের জন্য একটি বাড়ি নির্মাণের খরচ দেন। তাঁর মায়ের বাবা ২০১৪ সালে মারা যান। বাম|থাম্ব| রাষ্ট্রপতি রাম নাথ কোবিন্দ নীলজা ওয়াংমোকে নারী শক্তি পুরস্কার প্রদান করছেন নীলজা ওয়াংমো ২০১৬ সালে ব্যবসায়িক ঋণ নিয়ে "আলচি কিচেন" নামে একটি ব্যবসা শুরু করেন। রেস্তোরাঁটি তাঁদের বাড়ির ওপরতলায় অবস্থিত। পর্যটকেরা ট্রেকিং করতে গিয়ে তাঁর রেস্তোরাঁয় খাওয়া পছন্দ করতেন। বিজ্ঞাপনের জন্য তাঁকে বেশি টাকা খরচ করতে হয়নি, কিন্তু তিন বছরের মধ্যে এই রেস্তোরাঁর কথা মুখে মুখে ছড়িয়ে পড়ে এবং ব্যবসা ভালো হয়। জনপ্রিয় হওয়া সত্ত্বেও, তিনি বিশ্বাস করতেন যে তাঁর নিজ অঞ্চলের খাবার ভ্রমনার্থীদের কাছে আকর্ষণীয় হবে। অন্যান্য রেস্তোরাঁগুলিতে বেশি ঐতিহ্যবাহী খাবার পরিবেশিত হত, তাদের আশঙ্কা ছিল স্থানীয় খাবারগুলি হয়তো কম মশলাদার হিসেবে দেখা হবে। তিনি এবং তাঁর মা মিলে একটি খাদ্যতালিকা তৈরি করেছিলেন যার মধ্যে ছিল স্থানীয় পাস্তার মতো পণ্য ''ছুটাগি' এবং ভাপানো ডাম্পলিং 'মোমো'। খুবানি বীজ এবং তাঁদের নিজস্ব বিশেষ মিশ্রণ দিয়ে তৈরি চা পরিবেশন করা হয়, খাবারের দোকানের অতিথিরা কাঠের আগুনের চারপাশে বসে রাঁধুনিদের খাবার তৈরি করতে দেখেন।  তবে তাঁর খাবারগুলি প্রশংসা পেয়েছিল এবং ২০১৯ সালে তিনি অন্যান্যদের "তাঁর নিজস্ব" খাবার রান্না করতে শিখিয়ে তাঁর ব্যবসার প্রসার ঘটান। তিনি বলেন যে তিনি শুধুমাত্র মেয়েদের বা মহিলাদের নিয়োগ করেন কারণ এলাকায় পুরুষ রাঁধুনির কোনও প্রথা নেই।  ২০১৯ সালে তাঁর কাজ ভারতের সর্বোচ্চ নারী পুরস্কারের মাধ্যমে স্বীকৃত হয়েছিল। ২০২০ সালে আন্তর্জাতিক নারী দিবস উদযাপনে রাষ্ট্রপতি শ্রী রামনাথ কোবিন্দ কর্তৃক নারী শক্তি পুরস্কারপ্রাপ্ত পনেরো জন নারীর মধ্যে তিনিও ছিলেন। এই পুরস্কার নারীর ক্ষমতায়নকে এগিয়ে নিয়ে যাওয়া নারীদের স্বীকৃতি দেয়। "নারীর অধিকার রক্ষায় অবদান রাখার পাশাপাশি ২০৩০ সালের মধ্যে সম্পাদ্য স্থিতিশীল উন্নয়ন লক্ষ্যমাত্রা অর্জনের" কারণে তাঁকে নির্বাচিত করা হয়েছিল। ২০২০ সালের জন্য নির্বাচিত নারীরা দেখিয়েছেন যে তাঁরা তাঁদের উচ্চাকাঙ্ক্ষা অর্জন করার কারণ হিসেবে তাঁদের অবস্থান, বয়স, লিঙ্গ বা সম্পদের অভাবকে দেখেন নি।   তথ্যসূত্র   বিষয়শ্রেণী:লেহ জেলার ব্যক্তি বিষয়শ্রেণী:নারী শক্তি পুরস্কার বিজয়ী বিষয়শ্রেণী:২১শ শতাব্দীর ভারতীয় ব্যবসায়ী বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:লাদাখি ব্যক্তি বিষয়শ্রেণী:২১শ শতাব্দীর ভারতীয় নারী ব্যবসায়ী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল। উইকিপিডিয়া:উল্লেখযোগ্যতা, উল্লেখযোগ্যতা_(ব্যক্তি) অনুসারে রেখে দেয়া হলো। আর আমার কোনো সম্পাদনা বা অবদানে আপনার কোনো বক্তব্য/দ্বিমত থাকলে আপনি আমার আলাপ পাতায় বা সংশ্লিষ্ট নিবন্ধের আলাপ পাতায় জানাতে পারেন। ধন্যবাদ। মেরাজ (আলাপ) ০৪:২০, ২২ এপ্রিল ২০২০ (ইউটিসি) লেহ গোত্তি  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () নিবন্ধ প্রচুর তথ্যসূত্র আছে, কিন্তু উল্লেখযোগ্যতা প্রমাণে একটাও নির্ভরযোগ্য না। IqbalHossain আগের মনোনয়নে নিবন্ধটির অপসারণ প্রস্তাবনায় বিরোধিতা করলেও কেন বিরোধিতা করেছেন তা বলেলনি। আশা করছি এবার আপনার মতের পক্ষে যুক্তি দেখাবেন। আপনি চাইলে আমি সবকটি তথ্যসূত্র নিয়ে আলাদাভাবে বলতে পারি।  আর Ibrahim Husain Meraj-কে অনুরোধ করবো কেউ বিরোধিতা করলেই আলোচনা সাথে সাথে বন্ধ না করে আমাকেও মত প্রকাশের সুযোগ দিতে। গতমাসে আমি যেসব প্রস্তাবনা করেছিলাম তাদের মধ্যে যেগুলো আপনি রেখে দিয়েছেন তার সবগুলোতেই অন্যকেউ যুক্তি দেখিয়ে বা না দেখিয়ে বিরোধিতা করার সাথে সাথেই আলোচনা বন্ধ করে দিয়েছিলেন। প্রশাসকের কাছে এমনটা কাম্য নয়। আপনার একাজ প্রতিবারই আমাকে হতাশ করেছে।~ইসমাইল (আলাপ) ১৩:২০, ১১ এপ্রিল ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কাইনাত ইমতিয়াজ (; জন্ম: ২১ জুন ১৯৯২) একজন  পাকিস্তানি আন্তর্জাতিক নারী ক্রিকেটার।   খেলোয়াড়ী জীবন   টি২০  ইমতিয়াজের টি২০ অভিষেক হয় দক্ষিণ আফ্রিকার বিরুদ্ধে ২০১০।   ২০১০  তিনি ২০১০ সালে এশিয়ান গেমেস খেলার জন্য নির্বাচিত হয়েছিলেন।Squad cricinfo. Retrieved 28 November 2010 এবং উক্ত প্রতিযোগীতায় তারা স্বর্ণ পদক জেতেন।  পুরস্কার: এশিয়ান গেমস ক্রিকেটে স্বর্ণ পদক জয় প্রথম ইসমাইলী নারী।   আরও দেখুন   জাভেরীয়া খান   তথ্যসূত্র   বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি নারী ক্রিকেটার বিষয়শ্রেণী:করাচি থেকে আগত ক্রিকেটার বিষয়শ্রেণী:করাচির নারী ক্রিকেটার বিষয়শ্রেণী:২০২২ কমনওয়েলথ গেমসের ক্রিকেটার বিষয়শ্রেণী:পাকিস্তানের নারী একদিনের আন্তর্জাতিক ক্রিকেটার বিষয়শ্রেণী:পাকিস্তানের নারী টুয়েন্টি২০ আন্তর্জাতিক ক্রিকেটার বিষয়শ্রেণী:এশিয়ান গেমসে স্বর্ণপদক বিজয়ী পাকিস্তানি বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:কমনওয়েলথ গেমসে পাকিস্তানের প্রতিযোগী
সাড়ি মারিতা বলদাউফ (জন্ম ১০ আগস্ট ১৯৫৫ কোটকা, ফিনল্যান্ডে) হলেন একজন ফিনীয় ব্যবসায়ী যিনি নকিয়ার পরিচালনা পর্ষদের চেয়ারম্যান। তিনি ২০১৮ সালে বোর্ডে যোগদান করেন এবং ২০২০ সালে চেয়ারম্যান হিসাবে রিস্টো সিলাসমার স্থলাভিষিক্ত হওয়ার আগে ২০১৯ সালে ভাইস চেয়ারম্যান হন। ২০০৫ সাল পর্যন্ত, তিনি নকিয়ার নেটওয়ার্ক বিজনেস গ্রুপের প্রধান ছিলেন।   শিক্ষা  বালদাউফ হেলসিঙ্কি স্কুল অফ ইকোনমিক্স থেকে ব্যবসায় প্রশাসনে স্নাতক হন। তিনি ১৯৭৯ সালে প্রযুক্তি (হেলসিঙ্কি ইউনিভার্সিটি অফ টেকনোলজি থেকে) এবং ব্যবসা প্রশাসন (তুর্কু স্কুল অফ ইকোনমিক্স এবং আল্টো ইউনিভার্সিটি স্কুল অফ বিজনেস থেকে) বিষয়ে সম্মানসূচক ডক্টরেট লাভ করেন এবং ১৯৮৩ সালে নকিয়াতে যোগ দেন। তিনি ১৯৯৪ সালে নকিয়ার গ্রুপ এক্সিকিউটিভ বোর্ডে নির্বাচিত হন।   তথ্যসূত্র   বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:নকিয়ার ব্যক্তি বিষয়শ্রেণী:হিউলেট-প্যাকার্ডের ব্যক্তি বিষয়শ্রেণী:ফিনীয় ব্যবসায়ী
আবদুল ওহাব নামটি নিম্নের ব্যক্তিবর্গকে নির্দেশ করতে পারেঃ   আবদুল ওহাব, বীর প্রতীক খেতাব প্রাপ্ত মুক্তিযোদ্ধা  আবদুল ওহাব (বীর বিক্রম), বীর বিক্রম খেতাব প্রাপ্ত মুক্তিযোদ্ধা  আব্দুল ওহাব (রাজনীতিবিদ), বাংলাদেশের রাজনীতিবিদ ও ঝিনাইদহ-১ আসনের সংসদ সদস্য।   আরও দেখুন    আব্দুল ওহাব খান, দ্ব্যর্থতা নিরসন পাতা।  আল-কামাল আবদুল ওহাব, বাংলাদেশের শিশুসাহিত্যিক, ছড়াকার, নাট্যকার, গীতিকার ও সাহিত্য অনুবাদক ছিলেন।  এম আব্দুল ওয়াহাব, বাংলাদেশের রাজনীতিবি যিনি চট্টগ্রাম-৫ আসনের সংসদ সদস্য ছিলেন।
একাডেমি অফ মোশন পিকচার আর্টস অ্যান্ড সাইন্সেস (Academy of Motion Picture Arts and Sciences, AMPAS) চলচ্চিত্র বিষয়ক বিজ্ঞান ও শিল্পকলার উন্নয়নের জন্য প্রতিষ্ঠিত একটি অনারারি মার্কিন প্রতিষ্ঠান। ১৯২৭ সালের ১১ মে মার্কিন যুক্তরাষ্ট্রের লস অ্যাঞ্জেল্‌স অঙ্গরাজ্যের ক্যালিফোর্নিয়া শহরে এটি প্রতিষ্ঠিত হয়। এর সদস্যরা চলচ্চিত্র জগতের সাথে কোনো না কোনো ভাবে জড়িত রয়েছেন। একাডেমির সদস্য সংখ্যা ৬,০০০-এর উপর।Unmasking Oscar: Academy voters are overwhelmingly white and male John Horn, Nicole Sperling and Doug Smith, The LA Times, Feb 19, 2012 সদস্যের অধিকাংশই মার্কিন, তবে যুক্তরাষ্ট্রের বাইরে অন্য কোন দেশের চলচ্চিত্র ব্যক্তিত্ব নিজ পেশায় দক্ষতা প্রমাণ করতে পারলে এর সদস্যপদ লাভ করতে পারেন। ২০০৪ সালের তথ্যমতে এই প্রতিষ্ঠানটি বিশ্বের ৩৬টি দেশের চলচ্চিত্র নির্মাতাদেরকে এর অন্তর্ভুক্ত করতে পেরেছে।  সমগ্র বিশ্বে এই একাডেমিটি একাডেমি পুরস্কার তথা অস্কার অ্যাওয়ার্ড প্রদানের জন্য বিশেষভাবে পরিচিত।^ Pond, Steve (February 19, 2013). "AMPAS Drops '85th Academy Awards' - Now It's Just 'The Oscars'" . The Wrap. Retrieved February 22, 2013. এছাড়াও একাডেমি প্রতি বছর স্নাতক ও এর থেকে নিম্ন পর্যায়ে অধ্যয়নরত চলচ্চিত্রের ছাত্রদেরকে শিক্ষার্থী একাডেমি পুরস্কার প্রদান করে থাকে। প্রতিষ্ঠানের পক্ষ থেকে চলচ্চিত্রের স্ক্রিন লেখার উপর সর্বোচ্চ পাঁচজনকে পর্যন্ত নিকোল ফেলোশিপ প্রদান করা হয়। ক্যালিফোর্নিয়ার বেভারলি হিল্‌স-এ অবস্থিত মার্গারেট হেরিক গ্রন্থাগার এবং একই শহরের হলিউডে অবস্থিত পিকফোর্ড চলচ্চিত্র অধ্যয়ন কেন্দ্র এই প্রতিষ্ঠানের অধীনে নিয়ন্ত্রিত ও পরিচালিত হয়। একাডেমির বর্তমান সভাপতির নাম সিড গেনিস।   আরও দেখুন   একাডেমি পুরস্কার  একাডেমি ছায়াছবি সংগ্রহশালা   যেগুলোর সাথে গুলিয়ে ফেলা ঠিক নয়   একাডেমি অফ টেরিভিশন আর্টস অ্যান্ড সাইন্সেস  আমেরিকান একাডেমি অফ আর্টস অ্যান্ড সাইন্সেস  আমেরিকান ফিল্ম ইনস্টিটিউট  মোশন পিকচার অ্যাসোসিয়েশন অফ আমেরিকা  প্রেস্টিজ একাডেমি অফ মোশন পিকচার্‌স   তথ্যসূত্র    বহিঃসংযোগ   একাডেমি অফ মোশন পিকচার আর্টস অ্যান্ড সাইন্সেস  একাডেমি পুরস্কার বিজয়ী ও মনোনীতদের দাপ্তরিক ওয়েবসাইট   মার্গারেট হেরিক গ্রন্থাগার   পিকফোর্ড চলচ্চিত্র অধ্যয়ন কেন্দ্র - একাডেমি ছায়াছবি সংগ্রহশালা  হলিউড ইজ এ ইউনিয়ন টাউন, দ্য নেশন, ২ এপ্রিল ১৯৩৮, একাডেমি পুরস্কারের ইতিহাস।    বিষয়শ্রেণী:একাডেমি পুরস্কার বিষয়শ্রেণী:১৯২৭-এ প্রতিষ্ঠিত সংগঠন বিষয়শ্রেণী:১৯২৭-এ ক্যালিফোর্নিয়ায় প্রতিষ্ঠিত বিষয়শ্রেণী:চলচ্চিত্র সম্পর্কিত পেশাদার সমিতি বিষয়শ্রেণী:ক্যালিফোর্নিয়া গণমাধ্যম জাদুঘর বিষয়শ্রেণী:দক্ষিণ ক্যালিফোর্নিয়ার চলচ্চিত্র বিষয়শ্রেণী:লস অ্যাঞ্জেলেসের সংস্কৃতি বিষয়শ্রেণী:বেভারলি হিলস, ক্যালিফোর্নিয়া
আরব ইউনিয়ন হল আরব রাষ্ট্রসমূহের একটি প্রস্তাবিত রাজনৈতিক ইউনিয়ন। ব্রিটিশ সাম্রাজ্য কর্তৃক আরবদের একক স্বাধীন রাষ্ট্রের প্রতিশ্রুতি দেয়ার সময় সর্বপ্রথম এই শব্দ ব্যবহার করা হয়। তবে সাইকস পিকট চুক্তির কারণে এই ইউনিয়ন কখনো বাস্তবায়িত হয়নি। তবে বেশ কিছু আরব নেতা আরব ইউনিয়নের জন্য ডাক দেন। মিশরের রাষ্ট্রপতি জামাল আবদেল নাসের মিশরের সাথে অন্যান্য আরব রাষ্ট্রসমূহ যেমন সংযুক্ত আরব আমিরাত, তিউনিসিয়া, লিবিয়া, ইরাক, সিরিয়া, জর্ডান, লেবানন, ফিলিস্তিনি এলাকা, সুদান ও উত্তর ইয়েমেনের সাথে ইউনিয়ন গড়ে তুলতে চেষ্টা করেন। অন্যান্য আরব নেতৃবৃন্দ যেমন হাফিজ আল আসাদ ও মুয়াম্মার গাদ্দাফি একইরূপ চেষ্টা করেন।  ২০০৪ সালে কায়রোতে আরব লীগের সম্মেলনে ইয়েমেনের রাষ্ট্রপতি আলী আবদুল্লাহ সালেহ আরব লীগের স্থলে একটি আরব ইউনিয়ন প্রতিষ্ঠার কথা বলেন যাতে এটি বিশ্ব পরিস্থিতিতে কার্যকর রাজনৈতিক ও ভৌগোলিক অংশ হিসেবে কাজ করতে পারে। তবে এই প্রস্তাব লীগের এজেন্ডা পর্যন্ত পৌছাতে ২০০৯ সালের দোহা সম্মেলন পর্যন্ত সময় নেয়। সিদ্ধান্ত হয় যে এ ব্যাপারে আলোচনা করা হবে।   আরও দেখুন   আরব জাতীয়তাবাদ  সর্ব-আরববাদ  আরব লীগ  ইউনাইটেড আরব রিপাবলিক  আরব ফেডারেশন  সংযুক্ত আরব রাজ্য  আরব প্রজাতন্ত্র সংঘরাষ্ট্র  আরব ইসলামি প্রজাতন্ত্র   তথ্যসূত্র   বিষয়শ্রেণী:প্রস্তাবিত রাজনৈতিক সঙ্ঘ বিষয়শ্রেণী:আরব লিগ বিষয়শ্রেণী:সর্ব-আরববাদ
thumb|সোনাদিয়ার সমুদ্র সৈকত সোনাদিয়া দ্বীপ বাংলাদেশের কক্সবাজার জেলার মহেশখালী উপজেলার অর্ন্তগত কুতুবজোম ইউনিয়নে অবস্থিত একটি দ্বীপ। এটি জীববৈচিত্রের দ্বীপ নামেও পরিচিতি এবং এ দ্বীপ প্রাকৃতিক সৌন্দর্য পিপাসুদের জন্য অন্যতম পর্যটন স্থান। চারদিকে গভীর সমুদ্রের সাগরের ঢেউ সমৃদ্ধ এটি মূলত প্যারাদ্বীপ নামে পরিচিতি।   বর্ণনা  অপরূপ সৌন্দর্যের আধার এ দ্বীপ কক্সবাজার শহর থেকে ৭ কিলোমিটার উত্তর পশ্চিমের দূরে সাগর গর্ভে অবস্থিত। দ্বীপটির আয়তন প্রায় ৯ বর্গকিলোমিটার। তিন দিকে সমুদ্র সৈকত,সাগর লতায় ঢাকা বালিয়াড়ি, কেয়া- নিশিন্দার ঝোপ, ছোট-বড় খাল বিশিষ্ট প্যারাবন। বিচিত্র প্রজাতির জলচর পাখি দ্বীপটিকে করেছে অনন্য বৈশিষ্ট্য মণ্ডিত। এটি মহেশখালী কেনেল দ্বারা কক্সবাজারের মূল ভূখণ্ড থেকে বিছিন্ন হয়েছে।  এর এটি দেশের প্রধান শুটকি মাছ উৎপাদন কেন্দ্র। এখানকার ম্যানগ্রোভ বন এবং উপকূলীয় বনভূমি, সাগরে গাঢ় নীল পানি, কেয়া বন, লাল কাঁকড়া, বিভিন্ন প্রকারের সামুদ্রিক পাখি পর্যটকদের মনে দোলা দেয়। এই দ্বীপটি বাংলাদেশের গভীর সমুদ্র বন্দর তৈরির জন্য নির্বাচিত হয়েছে।   বিভিন্ন প্রতিষ্ঠান  এই দ্বীপে ২টি মসজিদ, ১টি প্রাথমিক বিদ্যালয়, ১টি সাইক্লোন সেন্টার, আনুমানিক ১২টি গভীর নলকূপ ও ১ টি বেসরকারি বিদ্যালয় রয়েছে।   তথ্যসূত্র    বহিঃসংযোগ   অফিশিয়াল ওয়েবসাইট  বিষয়শ্রেণী:বাংলাদেশের দ্বীপ বিষয়শ্রেণী:কক্সবাজার জেলা বিষয়শ্রেণী:বাংলাদেশের জনবসতিহীন দ্বীপ বিষয়শ্রেণী:বঙ্গোপসাগরের দ্বীপ